Omelette: Plaas al die bestanddele vir die omeletmengsel in die bak van ’n voedselverwerker en verwerk tot glad (of meng met ’n draadklitster). Laat staan terwyl die vulsel berei word.
Vulsel: Verhit die olie in ’n pan en soteer die sampioene tot sag. Voeg die ui en soetrissie by en roerbraai tot net sag.
Samestelling: Verhit ’n bietjie olie in ’n omeletpan. Giet sowat 125 ml (½ k) van die omeletmengsel in die pan en kantel die pan om die mengsel eweredig te ­versprei. Verlaag die ­hitte en bak tot ’n paar borrels bo-op ver­skyn. Bedek met ’n deksel terwyl jy braai. Lig die kante liggies met ’n silikon-eierspaan en draai om. Bedek weer en bak tot gaar aan die ander kant, sowat 2 min. Skep uit met die ­eierspaan. Herhaal met res van die beslag.